ભગવાન શિવ અનાદિ કવિ છે. એમણે અનુભવ કરીને ‘રામ‘ શબ્દને મહામંત્રનો દરજ્જો આપ્યો. મહામંત્ર સમજીને ભગવાન શિવ રાત-દિવસ ‘રામ રામ રામ‘નું ભીતરી ઉચ્ચારણ કરે છે. વાલ્મીકિ ઊલટું જપે છે. રામ રામને બદલે મરા મરા થાય છે! સીધા જાપ કરવાથી માણસ સિદ્ધ થઈ શકે છે. સિદ્ધિઓ આવશે અવશ્ય. એ સ્ટેશન છે, આવશે જ. સિદ્ધિ પાસે રોકાઓ કે ન રોકાઓ, પરંતુ સિદ્ધિનું સ્ટેશન તો સાધનામાં આવે છે, એનો ઈન્કાર કરી શકાતો નથી. પરંતુ એ સ્ટેશન પર રોકાઓ નહીં. એ જંક્શન નથી. ત્યાંથી પસાર થઈ જાઓ. સિદ્ધિઓના પડાવને અતિક્રમો.